जय भोजपुरी
भाई हम समाचार में पढली ह की अपना देस के एक चौथाई भाग में जमीन सुख गइल बा | इ बात जान के हमरा दिमाग में एक बात आइल ह की , एही के चलते बार-बार सुखा के प्रभाव पड़ता | सुखा के चलते ही हम गरीबन के मारे बदे महंगाई बढ़त जात बा | इ सब केहू जानता की जीवन खातिर पानी अवरी हवा के केतना महत्व बा | इ सोचे के बात बा की हमनी के अपना जीवन में केतना पानी बचैलेजा , अवरी केतना हवा के सुद्ध करेली जा | यदि इ प्रश्न बा त रउवा सभे के पास भी उत्तर होई की पेड़ लगावल जा , पानी बर्बाद ना कईल जा | त हमरा हिसाब से खाली बतकही इ होई अवरी कुछ ना | हमनी के कथनी करनी में अंतर नइखे करे के | हमनी के जवन कहिजा उ कर के दिखाई जा तबे हमनी के अपना मकसद में कामयाब हो पाइल जाई |
इ सब जानता की उत्तर - प्रदेश , बिहार के उ भोजपुरिया क्षेत्र जवन धर्म के छेत्र में जेतना विस्वास करेला ओतना कुछु पर ना करेला , त काहे ना हमनी के एकरा के धार्मिक रूप दे दिहल जा | त सुनी कइसे हमनी के एकरा के आगे बढ़ा सके ली जा -
(१) - लइका-लइकी के जनम पर पेड़ लगवाव्ल जाई , उहो आम , नीम , पीपल , बरगद के |
(२)- लइका - लइकी के बिवाह पर भी पेड़ लगावे के प्रथा चलावल जा |
(३)- लड़की अपना ससुराल में अवरी , अवरी लइका अपना ससुराल में पेड़ लगावे , साथ में ओकरा के संरक्षण के भी जिम्मेदरी ले |
अब समस्या एगो औरी बा की जेकरा लगे जमीन नइखे उ पेड़ कहवा लगीहन, त उ गाव - समाज के जमीन में लगीहन | यदि ज्यादा से ज्यादा पेड़ लागी त बारिस भी खूब होई , हवा भी सही मिली कवनो प्रकार के बीमारी भी ना होई |
जब तक रउवा सभे इ बिचार पर राय दे के , अवरी जबले खुद अमल ना करब जा , तबले हमनी के अपना मकसद में कामयाब ना हो पाइब जा | हम जानतानी की हमनी के देस के लोग रेल गाड़ी के डिब्बा ह , जबले ओकरा में इंजन ना जुडी तबले उ आगे ना बढ़ी |
आसा बा रउवा सभे हमरा बिचार के समर्थन करी के , अपना समाज में सुरुज जी की तरह से प्रकास फैलैब जा |
साथ में रउवा सभे के अनमोल सुझाव के इंतजार में -------
जितेन्द्र कुमार "देव"
मो. ९५८२५१२४१९
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva mai_Deva hne_Deva